
ECAD5008-C – Cylch 2 Astudiaethau Proffesiynol ac Addysgegol: Arwain y Dysgu: beth, sut a pham ydw i’n addysgu?

Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.

Targedau

	Parhau i ffocysu ar y defnydd o’r ferf, hynny yw berfau cryno a berfau amhersonol er mwyn gwella’r arddull academaidd.

	Datblygu agwedd mwy beirniadol wrth ysgrifennu, hynny yw pwyso a mesur cryfderau a gwendidau rhai o’r prif bwyntiau a dod i ganlyniad ar sail y dystiolaeth.

	Cynnwys mwy o fanylder wrth gyfeirio at strategaethau ac adnoddau y gellid eu defnyddio yn y dosbarth.



Cyflwyniad 
Beth byddaf yn ei drafod yn yr aseiniad?
Yn ystod yr aseiniad yma byddaf yn cyflwyno tair gwers rwyf wedi  eu cynllunio o fewn  Cyfnod Allweddol 2 ac yna yn trafod sut byddai addysg y plant yn elwa o’r gwersi yma. Gan gysylltu gyda’r gwersi hyn, byddaf yn ystyried pwrpas a pwysigrwydd asesu ar gyfer dysgu o fewn addysgu y plant yn y dosbarth, a sut mae’r diben hyn yn cael ei gynnwys yn y cynllunio. Cafodd ymchwil ei wneud gan Black & Wiliam (1998) sydd wedi profi bod asesu ar gyfer dysgu un o’r dibenion pwysicaf er mwyn gwella dysgu y plant, ac fydd hefyd yn codi eu safonnau. 

Gan ystyried y tair cynllun gwers, cynllunwyd y gwersi ar gyfer dosbarth blwyddyn 3, sef yr oedran saith i wyth, gan ganolbwyntio ar y thema ‘Pam Dathlu?’. 
Cyn cychwyn ar y cynllunio credaf ei fod yn hollol bwysig cynnal trafodaeth gyda’r plant ynglŷn â beth hoffent eu wneud yn ystod y tymor hyn. Bydd hyn yn rhoi cyfle i’r plant ddweud eu barn hwy a defnyddio llais y plentyn yn y cynllunio. Yn erthygl 12 o Gonfensiwn y Cenhedloedd Unedig ar Hawliau’r Plentyn, esbonwyd fod gan pob plentyn yr hawl i roi eu barn ynglŷn â penderfyniadau sy’n effeithio arnynt, felly gan gynnal sesiynau trafod thema mae modd o gyflawni yr erthygl hyn. Esbonwyd gan Nutbrown (1996) bod plant eisiau cymryd rhan mewn tasgau pan maent yn ymwneud â’i ddiddordeb hwy.
 Yn y pythefnos cyntaf o gychwyn y thema yma, bydd y dosbarth yn canolbwyntio ar benblwydd yr ysgol yn chwech deg oed. Yn fras, bydd y plant yn mynd ati i ddarganfod hanes yr ysgol ar gwahniaeth rhwng edrychiad a threfn yr ysgol ar sut oedd yn y gorfennol. Credaf ei fod yn bwysig addysgu y plant am hanes ei cymuned gan ddatblygu ei dealltwriaeth ynglŷn â’r amgylchedd o’u cwmpas. Fel a thrafodwyd gan Lev Vygotsky (1962) mae’r plant yn dysgu o’u cymuned. Gall y ddamcaniaeth hyn gefnogi fy mhwynt o ddefnyddio yr ysgol/ gymuned o fewn addysg y plant, gan bod eu cymuned yn chwarae rhan fawr yn datblygiad y plentyn. Pan mae’r disgyblion yn teimlo fel eu bod â gwerth yn y gymuned, a bod eu barn a chyfraniad yn bwysig, mae llai o wrthdyniadau a trafferthion ymddygiad (Allender, 2001). Gan gynnwys y gymuned yn ran o addysg y disgyblion, byddai’n darparu cyd-destun ac amgylchedd i’r ysgolion a fydd unai yn atgyferthu gwerthoedd a diwylliant yr ysgol neu tanseilio popeth mae’r ysgol yn ceisio ei gyflawni (Ada, 1994; Bricker, 1989; Nieto, 1992). Credaf drwy addysgu y plant ynglŷn â’r gymuned, byddent yn ymestyn eu dealltwriaeth o sut mae’r gymuned wedi ei ddatblygu dros y blynyddoedd.

Drwy gydol y dair wers yma bydd amrywiaeth o waith grŵp, pâr ac unigol yn cael ei gynnal. Credaf gan ddefnyddio amrywiaeth o dechnegau gweithio, bydd hyn yn rhoi cyfle i’r plant weithio yn annibynnol, ac yna trafod eu syniadau/ barn gyda’i gilydd. Gan ganolbwyntio ar weithio yn annibynnol esboniai y ddamcaniaeth gan Pintrich (2000) bod dysgu yn annibynnol yn pwysleisio ar y pwysigrwydd o gynllunio, hunan fonitro, rheoli a gwerthuso ei addysg. Gan ymestyn y ddamcaniaeth ymhellach, trafodai Ziemmerman (2002) y pwysigrwydd o gymhelliant o fewn huanreoleiddiol gan ei rannu i mewn i dri rhan; rhagfeddwl, perfformiad ac hunan-fyfyrio.  Trafodwyd gan ddamcaniaethwyr bod annibyniaeth yn cyd weithio â hunan-gyfeiriad (Benson, 2001), cymhelliant â hunanreoliad (Harrison, 2000) a hunanreoleiddio o fewn addysgu (Paris & Paris, 2001). Oherwydd yr amgylchiadau â COVID-19, nid yw strwythur gweithio y plant wedi bod fel yr arfer, a felly mae’n bwysig eu bod yn cael eu cyflwyno unwaith eto i’r drefn arferol gan ddatblygu eu sgiliau llafaredd. Yn ôl ymchwil a chafwyd ei wneud gan G. Di Pietro, F. Biagi, P. Costa, Z. Karpinski & J. Mazza (2020), caiff COVID-19 effaith negyddol iawn ar addysg plant gan ei fod wedi effeithio pedwar elfen penodol sef; amser dysgu yn lleihau, symptomau straen, newidiau yn y ffordd mae plant yn rhyngweithio gyda’i gilydd a  diffyg cymhelliant dysgu. Gan mai dim ond nawr mae plant yn cael mynd nôl i’r ysgol, mae’n cymryd amser ac amynedd iddynt ddod nôl i’r drefn arferol. Esbonwyd gan Sprang & Silman (2013) bod nifer o blant sydd wedi bod ynysu yn ystod y cyfnod clo yn fwy tebygol i gael problemau wrth ddelio gyda straen ac addasu yn ôl i fywyd arferol. Gall y symptomau hyn effeithio ar addysg y plentyn yn y pen draw (Kuban & Steele 2011). O ran mesydd dysgu credaf fy mod wedi eu cynllunio yn drawsgwricwlaidd gan ystyried pob maes a dibenion. Gan gyfeirio yn nôl at effeithiau COVID-19, credaf bod y maes ‘Dysgu Sgiliau Iaith, Llythrennedd a Chyfathrebu’ yn hanfodol o fewn mwyafrif o’r gwersi, gan bod datblygu sgiliau llafaredd y plant yn hanfodol ar y funud.

Adolygiad Llenyddiaeth 
Yn ystod yr adran yma byddaf yn trafod y broses o benderfynu  beth i wneud yn y gwersi gyda’r  thema ‘Pam Dathlu?’, a pa dechnegau oedd orau i’w defnyddio. Byddaf yn cyfeirio at yr asesu ar gyfer dysgu, a pa asesiad oedd y gorau i’w defnyddio ym mhob tasg a pham. Yn y pen draw, gan ddefnyddio cwestiynau mawr mae modd o ddatblygu dealltwriaeth y plant yn ddyfnach a felly byddai eu lefel ymateb yn cryfhau (Rhaglen Datblygu Meddwl ac Asesu ar gyfer Dysgu, 2007). 
Fel y trafodwyd ynghynt byddaf yn defnyddio gwaith grŵp mewn sawl elfen o’r dair dasg. Credaf gan drafod a chwestiynu eu gilydd mae modd iddynt ddatblygu eu dealltwriaeth ymhellach. Gall gefnogi fy mhwynt gan gyfeirio at ddamcaniaeth Lev Vygotsky (1962). Trafodai Vygotsky bod dysgu yn cael ei wneud fwyaf pan yn rhyngweithio gyda eraill, megis; disgyblion ac athrawon.
 Gwelwyd plant fel meddylwyr gweithgar sy’n datblygu drwy rhyngweithio gyda eraill sy’n ymwneud â damcaniaeth adeileddol seicoleg Vygotsky & Bruner. Caiff ei weld yn y dosbarth pan yn trafod fel dosbarth ac o fewn trafodaeth pâr (Mercer, 1990).

Asesu ar gyfer Dysgu
Pwrpas Asesu ar gyfer Dysgu yw ei ddefnyddio er mwyn casglu y wybodaeth ynglŷn â beth a chafwyd ei ddysgu gan y disgyblion (Llywodraeth Cymru, 2013). Mae elfennau allweddol o fewn asesu ar gyfer dysgu megis;
· Darparu disgwyliadau dysgu a meini prawf llwyddiant y wers.
· Cynnal trafodaethau effeithiol yn y dosbarth.
· Darparu adborth ffurfiannol.
· Datblygu dealltwriaeth y dysgwyr er mwyn gallugoi eu bod yn helpu eu gilydd.
· Datblygu dealltwriaeth y dysgwyr er mwyn sicrhau eu bod yn dysgu eu hunain.
(Llywodraeth Cymru, 2013).

Gan ganolbwyntio ar Asesu ar gyfer Dysgu credaf fy mod wedi cynnwys sawl agwedd ohono yn y dair gwers. Gan ystyried gosodiad y gwaith, yn un o’r gwersi defnyddiais grid GED. Mae modd ei ddefnyddio fel cofnod dysgu gan bod posib gweld beth yn union mae’r plant wedi ei ddysgu yn ystod y wers. O ran asesu y disgyblion, gan ddefnyddio y dechneg yma mae modd monitro dysgu pob disgybl yn y dosbarth (Rhaglen Datblygu Meddwl ac Asesu ar gyfer Dysgu 2007).
Hunan Asesu
Gall ddiffinio hunan asesu yn broses o adolygu sy’n cynnwys myfyrio ar brofiadau yn y gorffennol, ceisio cofio a deall y gwybodaeth, ac yna anelu i ddeall beth maent wedi ei ddysgu neu ei gyflawni (Munby, 1989). Yn ôl diffiniad Boud & Falchikov (1989), caiff hunan asesu ei wneud pan mae disgyblion yn gwerthuso eu dysgu, yn benodol ynglŷn â’i llwyddiannau a chanlyniadau o ddysgu. Credaf gan ddefnyddio grid GED yn un o’r tasgau, mae modd i’r plant hunan asesu faint maent wedi dysgu yn ystod y wers. Gan osod targedau ar gychwyn y wers o beth maent eisiau ei wybod, mae modd gweld ar y diwedd os ydynt wedi llwyddo i ddarganfod y wybodaeth briodol ac wedi cyrraedd eu targed.
Gan ddefnyddio amrywiaeth o ddulliau asesu bydd y disgyblion yn ymddangos ei dealltwriaeth a’i sgiliau mewn sawl ffordd (Paul Ramsdan, 2003). A felly gan ddefnyddio cymysg o hunan asesu ac asesu cyfoedion, caiff y plant gyfle i dderbyn asesiad cymysg.
Gan ystyried sut mae modd o uno asesu ar gyfer dysgu gyda’r cwricwlwm newydd mae posib ei cysylltu mewn sawl ffordd. Mae nodweddion datblygu meddwl ac asesu ar gyfer dysgu yn cyfweithio gyda’i gilydd gan ganolbwyntio ar y broses o ddysgu, yn hytrach nac beth maent yn ei ddysgu (Llywodraeth Cymru, 2010). Gan bod pynciau addysg bellach mewn mesydd dysgu, gall ystyried bydd yr addysg yn fwy eang.

O ran cynllunio y gwersi roedd rhaid imi fynd ati i ymchwilio cefndir y thema. Gan fod y gwersi yn seiledig ar ddathliad yr  ysgol yn chwech deg oed, roedd rhaid imi fynd ati i ymchwilio i hanes yr ysgol a’r  gymdeithas leol.

Trafodaeth ynglŷn â penderfyniadau cynllunio gwersi 

Gan gychwyn gyda’r thema, ‘Pam Dathlu?’, gellir cyfeirio at yr Asesu ar gyfer Dysgu gan drafod yr elfen o ‘cwestiynau mawr’ yn cael ei defnyddio. Gan osod cwestiwn ‘mawr’ fel thema, mae modd o’i gadw yn agored sy’n caniatáu i’r plant feddwl ynglŷn â sawl agwedd o ddathlu. Ffordd o weld gwahaniaeth o fewn hyn yw bydd y disgyblion yn defnyddio cwesitynau mwy agored ac byddent yn trafod mwy yn y dosbarth (Llywodraeth Cymru, 2013).
Pan yn cynllunio roedd rhaid ystyried y nifer o staff sydd yn y dosbarth. Yn y dosbarth yma dim ond yr athro sydd yno, nid oes cynorthwyydd yna yn helpu. Roedd rhaid rhoi hyn i mewn i ystyriaeth pan yn cynllunio, gan sicrhau fod yr athro â rheolaeth o’r dosbarth a bod pob plentyn yn ymwybdol o beth sydd angen ei wneud. Darganfyddwyd mewn ymchwil nad yw plant yn dysgu mewn strwythur ailadroddus (Farquhar, 2003). Felly, gan roi y ddamcaniaeth hyn mewn ystyriaeth, rhaid gwneud yn siwr fy mod yn cynnwys amrywiaeth ymysg y tair gwers er mwyn sicrhau nid ydynt mewn strwythur ailadroddus.
yn ychwanegol os nad oes athro gyda y plant yn yr ardaloedd chwarae, megis ardal chwarae rôl, nid yw’r plant yn dysgu ac yn gwneud cyn gymaint o gynnydd a beth fyddent yn ei wneud gyda athro/ cynorthwyydd (Hedges, 2007; Siraj-Blatchford, 2004). Felly pe byddaf yn ceisio cynnwys ardal chwarae rôl yn ran o’r gwaith, byddai’n gymleth gan byddai angen yr athro yn y dosbarth hefyd. 

Fel a gafodd ei drafod ynghynt, bydd fy nhair gwers a cynllunwyd yn ymwneud â’r thema ‘Dathlu’, ac yn berthnasol ar gyfer blwyddyn 3. Gan fod yr ysgol yn dathlu penblwydd yn chwech deg oed bydd y dair gwers yn ymwneud â cynllunio parti penblwydd er mwyn dathlu. Un o fy mhrif nodau yw sicrhau bod y tair gwers yn drawsgwricwlaidd au bod yn cysylltu gyda’i gilydd. Gan hefyd sicrhau fod y gwersi yn drawsgwricwlaidd gall hyn ymestyn eu dysgu mewn sawl ffordd (Matthew Lynch, 2019), yn ogystal a datblygu sawl sgil yn y broses.

Yn y wers gyntaf bydd y disgyblion yn canolbwyntio ar y mesydd ‘Dysgu Sgiliau Iaith, Llythrennedd a Chyfathrebu’ a ‘Dyniaethau’. Bydd rhaid i’r plant edrych ar lun/ lluniau o’r ysgol pan agorwyd 60 mlynedd yn nôl ac ystyried hanes yr ysgol. Caiff y prif dasg ei wneud drwy gydol y wers sef grid GED, a felly bydd un elfen o Asesu ar gyfer Dysgu yn rhedeg drwy gydol y dasg. Gan ddefnyddio grid GED bydd modd i’r plant esbonio beth maent yn ei wybod yn barod, beth maent eisiau ei wybod, a beth maent wedi ei ddysgu ar ddiwedd y wers. Gan ddefnyddio y dechneg yma mae modd darganfod beth mae’r plant wedi ei ddysgu am y gymuned ac hanes yr ysgol.

Ar gychwyn y wers bydd rhaid i’r disgyblion lenwi y blwch cyntaf o fewn y grid GED sef, “Beth maent yn ei wybod yn barod”. Disgwylir fod pob plentyn yn nodi ei bod yn gwybod bod yr ysgol yn chwech deg eleni a gall rhai efallai  nodi fod aelodau o’u teulu megis rhieni neu neiniau a teidiau wedi mynychu yr ysgol. O ran disgwyliadau y disgyblion â lefelau uwch, efallai bydd modd iddynt drafod ynglŷn â beth maent yn ei wybod am hanes addysg Cymru, er enghraifft pa bynciau oedd yn cael eu dysgu yn yr ysgolion yr adeg hynny sef y ‘3R’- reading, writing and arithmetic. Gall gysylltu pwysigrwydd addysgu hanes gyda damcaniaeth Marsh (2008). Trafodir yn ei ddamcaniaeth mai adluniad cymdeithasol sydd ei hangen o fewn addysg, gan ei fod yn cysylltu gyda profiadau yn y byd heddiw. Pan fydd pob disgybl wedi cwblhau y blwch cyntaf yna byddem yn cynnal trafodaeth dosbarth gan edrych ar amryw o luniau o’r ysgol pan agorwyd gan drafod beth mae’r plant yn ei weld yn y lluniau. Bydd rhai o’r lluniau wedi ei tynnu pan agorwyd yr ysgol, a rhai o sut mae’r ysgol yn edrych erbyn hyn. Gan bod gallu pob plentyn yn wahanol yn y dosbarth mae’n bwysig fy mod yn gwahaniaethu. Er mwyn sicrhau fy mod yn gwneud hynny byddai modd herio rhai disgyblion gan eu cwesitynu beth yn eu tyb hwy sydd yn wahanol o fewn yr ysgol erbyn hyn. Prif bwrpas y dasg yma yw sicrhau eu bod yn cyfathrebu, gan drafod a cwestiynu gyda’i gilydd. Gan ddarparu gwersi sy’n targedu datblygiad llafaredd y plant mae modd cryfhau sgiliau y plant i ddadlau ynglŷn â testunau gwahanol, a fydd hefyd yn datblygu eu dealltwriaeth ynglŷn â amryw o faterion gwahanol (Nagda & Gurin, 2007). Y prif reswm pam y credaf ei fod yn holl bwysig bod y plant yn cael y cyfle i drafod gyda’i gilydd yw nad ydynt wedi derbyn cyn gymaint o gysylltiad wyneb yn wyneb oherwydd yr amgylchiadau gyda COVID-19. Felly mae’n holl bwysig bod y plant yn dod nôl i’r arfer o gyfathrebu a datblygu eu sgiliau llafaredd. Trafodir gan Sacerdote (2011) bod yr effaith o gynnal drafodaeth fel pâr/ grŵp yn gallu datblygu diddordeb plentyn o fewn pwnc penodol. Gan ei bod yn trafod ymysg eu gilydd, mae’r plant yn dysgu oddi wrth eu gilydd. 
Yna, pan fydd y drafodaeth dosbarth yn dod i ben bydd rhaid i’r disgyblion fynd ati i lenwi yr ail flwch sef, “Beth maent eisiau ei wybod”. Bydd hyn yn rhoi cyfle i’r plant dargedu yn union beth maent eisiau ddarganfod. Y dasg ffocws fydd creu taflen wybodaeth ynglŷn â hanes yr ysgol a’r gymuned. Er mwyn casglu y wybodaeth yma bydd angen i’r plant ddefnyddio ‘chromebooks’ er mwyn ymchwilio ar lein a darganfod popeth maent wedi ysgrifennu yn y blwch grid GED. Bydd hyn yn rhoi cyfle i’r disgyblion ddatblygu eu sgiliau TGCh gan ddefnyddio ‘chromebooks’. Esbonwyd fod TGCh yn chwarae rôl mawr o fewn dysgu annibynnol gan ei fod yn darapru mynediad rhwyddach er mwyn derbyn y wybodaeth sydd ei hangen (Bill Meyer, Naomi Haywood, Darshan Sachdev & Sally Faraday, 2008). I gloi y wers bydd rhaid i’r plant fynd ati i gwblhau eu grid GED gan drafod beth maent wedi ei ddysgu, a sut maent wedi dysgu.

Yn yr ail wers, sydd hefyd yn ymglymu gyda’r wers gyntaf, mae rhaid i’r plant lunio gwahoddiad i ddathlu yr ysgol yn 60 oed. Mesydd dysgu a fyddai’n cael eu targedu yn ystod y dasg yw ‘Ieithoedd, Llythrennedd a Chyfathrebu’ a ‘Y Celfyddydau Mynegiannol’. Bwriad y wers yw rhoi cyfle i’r plant ddefnyddio ei sgiliau creadigol gan ddylunio gwahoddiad effeithiol a datblygu sgiliau llythrennedd.
Ar gychwyn y wers unwaith eto bydd trafodaeth yn y dosbarth ynglŷn â beth sy’n gwneud gwahoddiad da. Credaf ei fod yn bwysig cynnal trafodaethau fel dosbarth gan bydd y plentyn yn datblygu ei sgiliau gwrando a llafaredd.  Fel a drafodir ynghynt ynglŷn â  Lev Vygotsky, mae ei ddamcaniaeth cymdeithasol-ddiwylliannol yn cefnogi bod addysg cydweithredol wir yn cael effaith bwerus yn y dosbarth gan bod gweithio fel grŵp neu cynnal trafodaeth dosbarth yn cadarnhau bod y plant yn helpu eu gilydd mewn sawl ffordd. Gan drafod a gweithio fel tîm mae’r plant yn rhoi help llaw i’w gilydd gan lenwi unrhyw wagle o ddealltwriaeth neu ei helpu i ddatblygu ymhellach (John-Streiner & Mahn, 1996). Gan gymysgu lefelau y plant o fewn y grwpiau mae modd i’r ungiolion sy’n fwy galluog helpu y plant sydd angen mwy o gymorth na hwy (Chaiklin, 2003). Er enghraifft; pe byddai y wers hyn yn cael ei wneud fel pâr, byddwn yn eu cymysgu gan gynnwys unigolyn lefel uchel gyda unigolyn lefel isel. Gan wneud hyn bydd yr ungiolyn sydd mewn lefel is yn elwa a derbyn sgiliau gan yr ungiolyn mewn lefel uwch. Yn ogystal, bydd yr unigolyn sydd mewn lefel uwch yn elwa gan ddatblygu ei gwybodaeth ar y dasg  ac yn canolbwytnio ar ei datblygiad llafaredd gan esbonio wrth ei pâr beth maent wedi darganfod. Yna, bydd yr athro yn rhannu enghreifftiau o wahoddiadau gwahanol, rhai sydd wedi eu cynllunio yn effeithiol gyda llawer o wybodaeth clir ac eraill nad ydynt cystal. Drwy ddangos enghreifftiau weledol mae modd rhoi syniad i’r plant beth yw’r disgwyliadau a beth sy’n hanfodol i’w gynnwys mewn gwahoddiad megis: ble a phryd mae’r parti, a oes angen gwisgo rhywbeth penodol a.y.b. Felly drwy wneud hyn bydd nifer helaeth o’r disgyblion yn gallu  creu Meini Prawf Llwyddiant eu hunain i gyd fynd a’r dasg o gynllunio gwahoddiad gan eu bod yn gwybod beth sydd ei angen ei gynnwys yn y gwaith er mwyn creu gwahoddiad effeithiol.

Gan bod y wers hon yn drawsgwricwlaidd, mantais o gynllunio o fewn y strwythur yma yw ei fod yn sicrhau cynnydd. Gan uno y ddau maes gyda’i gilydd, gall y disgyblion dargedu sawl sgil a mesydd gwahanol pan yn canolbwyntio ar un dasg yn unig. Gall ddiffinio hyn fel ‘meddwl yn cydgysylltiedig’ gan y bydd yn cael effaith ar sawl sgil ar draws y cwricwlwm (Llywodraeth Cymru, 2013).
Esbonwyd gan Jerome Bruner (2003) mai y ffordd orau o sicrhau bod y plant â diddordeb yn y pwnc yw sicrhau bod gwerth datblygu eu dealltwriaeth ynglŷn â’r testun. Hynny yw, mae beth mae’r plant yn dderbyn fel profiad yn y dosbarth yn gallu cael ei ddefnyddio tu allan i’r dosbarth hefyd.
Yn y dryddydd wers, sef y rhan olaf o gynllunio dathlu penblwydd yr ysgol,bydd y wers yma yn canolbwyntio ar y maes ‘Mathemateg a Rhifedd’, gan weithio ar MAT Mathemateg. Fydd rhaid i’r plant fynd ati i ddewis eitemau megis; bwyd/ diod/ adloniant ar gyfer dathlu penblwydd yr ysgol. Er mwyn targedu lefelau gwahanol o fewn y dosbarth, bydd matiau Mathemateg gwahanol ar gyfer pob lefel.

Unwaith eto, er mwyn targedu yr elfen o ddatblygiad llafaredd a iaith y plant ar gychwyn y wers bydd rhaid iddynt drafod mewn grŵp beth sydd ei hangen ar gyfer y parti. Yn benodol byddent yn trafod gyda’r disgyblion sydd gyda’r un MAT mathemateg a hwy, gan bydd y prisiau ac nifer maent yn cael i’w wario yn wahanol ar bob MAT. Credaf bod hyn yn ei wneud yn wers drawgwricwlaidd gan drafod, gwrando a chwestiynu eu gilydd ynglŷn â beth sydd ei angen mewn parti penblwydd, bydd hyn hefyd yn targedu y maes ‘Ieithoedd, Llythrennedd a Chyfathrebu’. Yn ychwanegol, gan gynnig amryw o eitemau, mae modd i’r plentyn weithio yn annibynnol a defnyddio ei barn hwy o beth sydd ei angen. Gan ei bod yn derbyn cyfanswm penodol i’w wario rhaid iddynt ystyried yn annibynnol beth maent yn brynu. Yn ogystal, mae’r wers hyn yn caniatáu y plant i ganolbwyntio ar sgiliau byddent yn ei ddefnyddio tu allan i’r ysgol. Gan ddarparu cyfleoedd a thasgau mae modd iddynt ei ddefnyddio yn ei bywyd, byddent yn cofio y sgiliau hyn yn well nac sgiliau byddent dim ond yn ei ddefnyddio unwaith (New methods and new aims in teaching, 1964).

Ar ôl trafod bydd y disgyblion yna yn mynd ati i weithio yn annibynnol ar greu rhestr o beth maent yn bwriadu ei brynu o’r rhestr eitemau gan weithio allan cost yr hyn maent wedi ei brynu a faint o arian fydd ar ôl o’u cyllideb. Defnyddir sawl sgil mathemateg o ran adio, lluosi a tynnu. Bydd rhaid iddynt osod eu gwaith yn drefnus a gweithio allan faint o’r gyllideb y byddent wedi ei wario.

Mae sawl mantais o uno y mesydd ‘Mathemateg a Rhifedd’ gyda ‘Ieithoedd, Llythrennedd a Chyfathrebu’, gan ei fod â cysylltyd effeithiol gyda asesu ar gyfer dysgu. Un mantais yw ei fod galluogi plant o bob lefel i dderbyn strwythur clir o beth sydd angen ei wneud (Llywodraeth Cymru, 2013). Fel y trafodai ynghynt mae MAT ar gyfer pob lefel dysgu a felly bydd hyn yn sicrhau bod y gwaith yn targedu y lefel priodol.

I gloi y wers, byddai posib cynnal trafodaeth byr yn holi y disgyblion beth maent wedi penderfynu prynu a pam a faint o’r gyllideb maent wedi ei wario ac oes ganddynt unrhyw newid. Unwaith eto, credaf ei fod yn holl bwysig gwario llawer o amser ar ddatblygiad llafar y plant gan nid ydynt wedi cael y cyfle i’w ymarfer cyn gymaint a arfer oherwydd yr amgylchiadau.

Casgliad 
Wrth ddod i gasgliad ar fy nhrafodaeth yn ystod yr aseiniad ,credaf fy mod wedi cynnal ymchwil effeithiol er mwyn darganfod beth fyddai’n gweithio orau yn fy ngwersi a sut y dylaf ddefnyddio asesu ar gyfer dysgu yn llwyddiannus. Credaf bod elfenau o asesu ar gyfer dysgu yn rhedeg drwy’r gwersi i gyd, gan gychwyn gyda’r thema. Gan ymchwilio i mewn i pam y dylaf ddefnyddio cwestiwn fel thema, credaf fy mod wedi ehangu fy nealltwriaeth ynglŷn â’r elfen hyn. Drwy gynnwys cwestiwn mawr credaf ei fod yn achosi y plant i feddwl yn fwy agored gan ystyried sawl elfen o bwnc benodol yn hytrach nac canolbwyntio ar un agwedd yn unig.
Gan ganolbwyntio ar effeithiau COVID-19 ar y system addysg, darganfyddais sut mae modd addasu o’r cyfnod clo yn nôl i amseroedd arferol. Credaf fy mod wedi darganfod pam mor bwysig yw rhyngweithio wyneb yn wyneb i blant, a sut mae’n effeithio ar eu addysg. Esbonwyd gan Zhu & Liu (2020) y dylai y gymuned byd-eang gefnogi y system addysg gan baratoi ysgolion, athrawon, disgyblion a rhieni ar gyfer addysg arferol unwaith eto. Felly gan gynnwys yr amgylchedd sydd o’u cwmpas mae modd iddynt ddatblygu eu addysg gan ehangu eu dealltwriaeth ynglŷn a’u cymuned.
O ran fy ymchwil ynglŷn â asesu ar gyfer dysgu credaf fy mod wedi darganfod sawl elfen byddaf yn gallu ei ddefnyddio yn yr ystafell ddosbarth, gan gynnwys yr amryw o dechnegau gyda’r gwersi perthnasol. Credaf fy mod wedi datblygu fy nealltwriaeth arno gan ymchwilio ynglŷn â pha dechneg sydd yn gweithio orau gyda pwnc/ tasg penodol. Yn ogystal, gan ddefnyddio amrywiaeth o dechnegau bydd y plant yn gallu datblygu ei sgiliau ymhellach. Y brif bwrpas mae angen asesu yw sicrhau bod pob lefel yn cael ei gwahaniaethu a bydd modd o weld a oes cynnydd yn ddatblygiad y plant (CCEA, 2011). Felly, I gloi credaf rwyf yn ymwybodol o beth rwyf angen ei wneud er mwyn datblygu fy nefnydd o asesu ar gyfer dysgu yn y dosbarth, ac sut i’w ddefnyddio yn effeithiol yn y dyfodol.

Cynllun Gwers ar gyfer Aseiniad ECAD5008

	Darpar Athro
	Gwenlli Morgan Griffith
	Dosbarth:
	Blwyddyn 3

	Maes Dysgu a Phrofiad neu Bwnc
	Maes Dysgu Sgiliau Iaith, Llythrennedd a Chyfathrebu 
	Dyddiad:
	26/03/2020

	Ffocws Gwers:
	Edrych ar lun/ lluniau o’r ysgol pan agorwyd 60 mlynedd yn nôl, creu grid G.E.D. i weld beth mae’r plant eisiau ei wybod am hanes cychwynol yr ysgol.

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	· gwrando’n ofalus a gwneud cysylltiadau rhwng yr hyn y maent yn ei ddysgu a’r hyn y maent eisoes yn ei wybod 
· cyfrannu i drafodaeth grŵp, gan rannu syniadau a gwybodaeth.
· Siarad yn bwrpasol er mwyn cyflawni tasg mewn grŵp.




	Cysylltiadau ystyrlon â:
Chyfrifoldebau trawsgwricwlaidd
	
Yn ystod y dasg yma roedd amrywiaeth o ddatblygiadau trawsgwricwlaidd;
· Datblygiad Saesneg
· Datblygiad TGCH



	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Bydd y disgyblion yn mynd ati i weithio yn unigol ac mewn grŵp gan gwblhau ei grid GED ynglŷn â hanes yr ysgol.







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Rhaid gweithio yn annibynnol i gwblhau y grid GED yn effeithiol.




	Byddaf yn asesu dysgu y disgyblion gan gwahaniaethu beth mae’r plentyn wedi ei ysgrifennu yn y blwch cyntaf gyda’r blwch olaf yn y grid GED.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Yn ystod y cyfnod agoriadol bydd yr athro yn cyflwyno y grid GED gan esbonio beth sydd angen ei lenwi mewn i gychwyn. O ran gwahaniaethu efallai bydd rhaid cynnig fwy o help llaw i’r lefel isaf.

	
Yn ystod y cyfnod agoriadol mae rhaid i’r disgyblion gwblhau rhan o’i grid GED, gan lenwi y blwch gyda’r teitl, “Beth rwyf yn gwybod yn barod”. 
Yna, byddent yn cael trafodaeth ddosbarth gan drafod beth roeddent wedi ei ysgrifennu. 
I gloi y cyfnod agoriadol bydd rhaid i’r disgyblion gwblhau y blwch ‘Beth maent eisiau ei wybod’.





	

	

Addysgu a Dysgu Craidd
	
Yn ystod y cyfnod hyn mae’n bwysig bod y plant yn ceisio gweithio yn annibynnol felly bydd rhaid i’r athro gerdded o gwmpas y dosbarth yn sicrhau eu bod ar y trac cywir.



	
Gan ganolbwyntio ar beth maent wedi ei ysgrifennu yn y blwch ‘Beth maent eisiau ei wybod’, bydd rhaid i’r plant fynd ati i ymchwilio am yr wybodaeth hyn.




	

	

Sesiwn Gloi
	
I gloi bydd yr athro yn ceisio annog y plant i weithio yn annibynnol er mwyn gweld os ydynt hwy yn gweld ei datblygiad o fewn y wers.


	
I gloi y wers, bydd rhaid iddynt gwblhau y blwch ‘Beth rwyf wedi ei ddysgu’ gan gwahaniaethu os ydynt wedi 
Dysgu ac elwa o’r wers.

	Ieithoedd, Llythrennedd a Chyfathrebu
Y Celfyddydau Mynegiannol
	Dyddiad:
	26/03/2021

	Ffocws Gwers:
	Llunio gwahoddiad i ddathlu yr ysgol yn 60 oed.


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	· gwrando’n ofalus a gwneud cysylltiadau rhwng yr hyn y maent yn ei ddysgu a’r hyn y maent eisoes yn ei wybod 
· cyfrannu i drafodaeth grŵp, gan rannu syniadau a gwybodaeth.
· Siarad yn bwrpasol er mwyn cyflawni tasg mewn grŵp.





	Cysylltiadau ystyrlon â:
Chyfrifoldebau trawsgwricwlaidd
	· Sicrhau bod y plant yn cyd weithio gyda’r meysydd celfyddydau mynegiannol a ieithoedd, llythrennedd a chyfathrebu.



	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Bydd rhaid iddynt fynd ati i gynllunio gwahoddiad i barti penblwydd yr ysgol gan ystyried beth sydd yn bwysig yw gynnwys mewn gwahoddiad.







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	
Sicrhau ei bod yn datblygu ei dealltwriaeth ynglŷn â beth sydd yn bwysig yw gynnwys mewn gwahoddiad da.




	
Bydd rhaid asesu ei dysgu gan weld os ydynt wedi cynnwys popeth sydd ei hangen mewn gwahoddiad parti penblwydd.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Bydd rhaid i’r athro gyflwyno y dasg gan gychwyn drwy esbonio beth sydd angen ei wneud er mwyn creu gwahoddiad da. Bydd rhaid rhannu enghreifftiau o wahoddiadau da a drwg gan gwahaniaethu rhyngddynt.

	Yn y cyfnod agoriadol bydd rhaid i’r plant weithio yn unigol ac mewn grwpiau gan drafod yr enghreifftiau o wahoddiadau maent yn ei derbyn, gan gyfeirio ar beth sydd yn dda ynddynt ac beth sydd angen ei wneud i wella.






	

	

Addysgu a Dysgu Craidd
	
Bydd yr athro yn mynd o gwmpas y dosbarth gan roi unrhyw gymorth sydd ei hangen i’r plant.



	Yna bydd rhaid iddynt fynd ati i gynllunio a cwblhau ei gwahoddiad i barti penblwydd yr ysgol, gan gofio pob nodwedd roedd wedi ei cynnwys yn yr enghreiffitiau.





	

	

Sesiwn Gloi
	Rhaid i’r athro roi cyfle i’r plant rannu ei gwahoddiau gyda’r dosbarth.

	Bydd rhaid iddynt gyflwyno ei gwahoddiad i’r dosbarth, gan geisio ei ‘gwahodd’ i’r parti gan uwcholeuo y gwybodaeth hanfodol.

	MAT Mathemateg- Fydd rhaid i’r plant ddewis eitemau bwyd/ diod/ adloniant ar gyfer dathlu penblwydd yr ysgol.


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	· Trosglwyddo sgiliau mathemategol i amrywiaeth o gyd-destunau a sefyllfaoedd bob dydd.
· Adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad.
· Egluro canlyniadau a gweithdrefnau’n glir drwy ddefnyddio ieithwedd fathemategol.



	Cysylltiadau ystyrlon â:
Chyfrifoldebau trawsgwricwlaidd
	· Bydd y disgyblion yn canolbwyntio ar ei iaith/ llythrennedd gan drafod ymysg y dosbarth.



	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Cynllunio rhestr o beth maent ei hangen ar gyfer parti penblwydd yr ysgol gan ddefnyddio y MAT mathemateg. 







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Sicrhau ei bod yn adio prisiau yr eitemau i fyny yn gywir, gan sicrahu ei bod yn prynu eitemau addas ar gyfer y parti.





	Rhaid iddynt ysgrifennu beth yn union maent wedi ei brynu i lawr gan adio y prisiau i fyny yn gywir.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Bydd yr athro yn cyflwyno y dasg gan esbonio bod rhaid i’r plant drefnu parti penblwydd ar gyfer ei hysgol. Bydd rhaid cyflwyno y MAT mathemateg gan drafod gyda’r dosbarth beth mae’n nhw’n credu sydd ei angen ar gyfer parti.
	Bydd rhaid i’r disgyblion drafod gyda’i gilydd beth maent yn credu sydd ei hangen ar gyfer gwneud parti llwyddiannus.
Er mwyn gwahaniaethu, bydd pob plentyn yn derbyn MAT mathemateg ar gyfer ei lefel hwy.






	

	

Addysgu a Dysgu Craidd
	
Bydd rhaid i’r athrawes fynd o amgylch y dosbarth yn ceisio cynnig help llaw yn enwedig i’r lefel isaf gan ei holi beth maent yn credu sydd ei hangen yn y parti.



	
Bydd y plant yn mynd ati i benderfynu beth maent eisiau prynu ar gyfer y parti gan adio y cyfanswm at ei gilydd.



	

	

Sesiwn Gloi
	
I gloi bydd yr athrawes yn mynd ati i gwestiynu rhai unigolion ar beth maent wedi penderfynu ei brynu.

	
Bydd rhaid i rai o’r disgyblion esbonio wrth y dosbarth beth maent wedi ei brynu ar gyfer y parti.

